Franz Beckenbauer (1945–) is ’n voormalige Duitse sokkerspeler, -afrigter en sportbestuurder. Beckenbauer het as verdediger vir FC Bayern München, Hamburger SV en New York Cosmos gespeel. Vanweë sy heersende aanwesigheid op die veld, het hy die bynaam Der Kaiser gekry. Hy was die kaptein toe Wes-Duitsland die Wêreldbeker in 1974 wen, en bestuurder van dieselfde span toe hulle weer in 1990 met die louere wegstap.
Hy is tans die adjunkpresident van die Duitse sokkerbond en 'n erevoorsitter van FC Bayern München. Hy was ook aan die stuur van Duitsland se voorbereiding en aanbieding van die Sokker-Wêreldbekertoernooi in 2006 gewees. Sy seun, Stephan Beckenbauer, het ook sokker gespeel.